钦定古今图书集成/方舆汇编/边裔典/第042卷 > 浣肠国
## 钦定古今图书集成/方舆汇编/边裔典/第042卷 > 浣肠国

员峤山北有浣肠之国，甜水绕之，味甘如蜜，而水强
流迅急千钧投之，久久乃没。其国人常行于水上，逍
遥于绝岳之岭，度天下广狭，绕八柱为一息，经四轴而暂寝。拾尘吐雾，以算历劫之数，而成丘阜，亦不尽
也。

《述异记》：

### 日林国

日林国有神药数千种，其西南有石镜，方数百里，光
明莹彻，可鉴五脏六腑，亦名“仙人镜。”国中人若有疾，
辄照其形，遂知病起何脏腑，即采神药饵之，无不愈。
其国人寿三千岁，亦有长生者。

按《杜阳杂编》：“大历中，日林国献灵光豆、龙角钗。其国
在海东北四万里，国西南有怪石，方数百里，光明澄
澈，可鉴人五脏六腑，亦谓之仙人镜。其国人有疾，辄
照其形，遂知起于某脏腑，即自采神草饵之，无不愈
焉。灵光豆大小类中国之菉豆，其色殷红，而光芒长
数尺，本国人亦呼为‘诘多珠。和石上菖蒲叶煮之，即’”
大如鹅卵，其中纯紫，秤之可重一觔。上啖一丸，香美
无比，而数日不复言饥渴。龙角钗类玉而绀色，上刻
蛟龙之形，精巧奇丽，非人所制。上因赐独孤妃。与上
同游龙舟池，有紫云自钗上而生，俄顷满于舟楫。上
命置之掌内，以水喷之，遂化为二龙，腾空东去。
《杜阳杂编》